《夜访同人清玉山堂》
清代·陆费瑔

夜火出深巷，寒犬知人行。隐隐市阛闭，近郭闻疏更。

遥钟堕寥廓，一白凉烟生。到门人影湿，素月流无声。

虚堂坐飘忽，款语含凄清。静极不知永，孤镫如有情。

忘言结古欢，醇酎相与倾。方欣寤歌适，屋角晨鸡鸣。

作者简介：陆费瑔，原名恩洪，字玉泉，号春帆，桐乡人。嘉庆戊辰副贡，官至湖南巡抚。有《真息斋诗钞》。